b'\n_START_ARTICLE_\nElekcinis seimas\n_START_SECTION_\nElekcinio seimo pravedimo ypatumai\n_START_PARAGRAPH_\nElekcinis seimas rinkosi lauke tarp Var\xc5\xa1uvos ir Volios. Vieta, kur rinkosi Elekcinis seimas buvo apsuptas grioviu ir pylimu, \xc4\x8dia gal\xc4\x97jo b\xc5\xabti tiktai ambasadoriai ir senatoriai, pastariesiems buvo statoma atskira paklapin\xc4\x97 (\xc5\xa1opa). Likusi bajorija k\xc5\xabr\xc4\x97si aplinkui (\xc5\xbei\xc5\xabrim schem\xc4\x85 de\xc5\xa1in\xc4\x97je)._NEWLINE_Elekcinio seimo pravedimui buvo renkamas mar\xc5\xa1alka, kuris prisiekdavo tam, kad nepasira\xc5\xa1ys rinkim\xc5\xb3 diplomo, jeigu elekcija nebus atlikta sutinkant kiekvienam. Karaliaus rinkimai buvo asmeniniai (viritim), jame buvo leid\xc5\xbeiam dalyvauti pasiuntiniams nuo miest\xc5\xb3 \xe2\x80\x93 Var\xc5\xa1uvos, Krokuvos, Poznan\xc4\x97s. Elekciniame seime dalyvavo ne tik pasiuntiniai (bajor\xc5\xb3 atstovai \xc4\xafprastuose seimuose), bet ir visa bajorija, nesvarbu kiek jos atvyko. Ta\xc4\x8diau bajorijos teis\xc4\x97s buvo ribojamos tiktai balso padavimu u\xc5\xbe t\xc4\x85 ar kit\xc4\x85 kandidat\xc4\x85; visa kita buvo suteikta pasiuntiniams, sudariusiems su karaliumi \xe2\x80\x9esutarties straipsnius\xe2\x80\x9c (\xc5\xber. pacta conventa). Elekciniame seime rekomendavo savo kandidatus ir u\xc5\xbesienio valdov\xc5\xb3 pasiuntiniai. Rinkimai nebuvo pavald\xc5\xabs jokiai bendrai tvarkai, tam, kad \xe2\x80\x9eelekcija\xe2\x80\x9c b\xc5\xabtu pilnai \xe2\x80\x9elaisva\xe2\x80\x9c. Karaliaus rinkimai tur\xc4\x97jo b\xc5\xabti vienbalsiais._NEWLINE_S\xc4\x97kming\xc5\xb3 rinkim\xc5\xb3 atveju, senatoriai ir pasiuntiniai i\xc5\xa1 karto paskirdavo mirusio karaliaus laidojimo, naujo karaliaus kar\xc5\xabnacijos ir kar\xc5\xabnacinio seimo laik\xc4\x85. Esant nesutarimui buvo skiriami bendri suva\xc5\xbeiavimai klausimo sprendimui ir d\xc4\x97l galutin\xc4\x97s elekcijos patvirtinimo.'